Ann Siiman

Ann Siiman (kuni 2015 Ann Metslang; sündinud 19. septembril 1988 Tartus) on eesti filoloog, õppejõud ja keeletoimetaja.

Ann Siiman on Vikipeedia keeletoimetamistalgute eestvedaja (alates 2017). Samuti on ta suunanud tudengeid Vikipeediasse artikleid kirjutama.

Alates 2019. aastast on ta Eesti Keeletoimetajate Liidu juhatuse liige.

Haridus
Ta on lõpetanud 2007. aastal Hugo Treffneri Gümnaasiumi ning kaitsnud Tartu Ülikoolis bakalaureusekraadi (2010), magistrikraadi (2012) ning doktorikraadi ("Vormikasutuse varieerumine ning selle põhjused osastava ja sisseütleva käände näitel", 2019).

Töökäik
2018.–2019. aastal töötas ta Tartu Ülikooli Miljon+ projektis digihariduse spetsialistina, 2019.–2021. aastal Tartu Ülikooli digihumanitaaria ja infoühiskonna keskuses digihumanitaaria projektijuhina ja alates 2021. aastast Tartu Ülikooli eesti keele lektorina.

Tunnustus
 2010 Vikerraadio e-etteütluse võitja
 2011 Johannes Voldemar Veski stipendium
 2014 Alfred Kordelini Sihtasutuse Eesti allfondi abiraha
 2014 Sihtasutuse Eesti Rahvuskultuuri Fond stipendium
 2017 Tartu Raefondi stipendium
 2021 Aasta keeleteo kaaspeaauhind keeletoimetamistalgute eestvedamise eest

Viited

Välislingid

 

Eesti keeleteadlased
Eesti vikipedistid
Hugo Treffneri Gümnaasiumi vilistlased
Tartu Ülikooli filosoofiateaduskonna vilistlased
Tartu Ülikooli õppejõud
Sündinud 1988